Током лета 1986. Будућност је продала Паспаља Партизану. Владе Дивац, још једна будућа звезда, је такође тог лета прешао у Партизан. Заједно са младим Сашом Ђорђевићем и већ доказаним играчима Миленком Савовићем и Гораном Грбовићем, Партизан је освојио првенство победом у финалу над Црвеном звездом. Паспаљ је играо довољно добро да би привукао пажњу националног тима који је освојио бронзану медаљу на Европском првенству 1987. у Атини. Следеће 1988. године, Паспаљ је играо већу улогу у тиму који је поражен у финалу Олимпијских игара 1988. од Совјетског Савеза и скренуо пажњу на себе као потенцијалну звездз играјући са Партизаном на Мекдоналдс Опену.